PATVIRTINTA

Šiaulių rajono savivaldybės tarybos

2017 m. balandžio 4 d. sprendimu Nr. T-80

 **ŠIAULIŲ R. MEŠKUIČIŲ LOPŠELIO-DARŽELIO**

**VADOVO 2016 M. VEIKLOS ATASKAITA**

2017-02-01 Nr. 2

Meškuičiai

**1. Įstaigos pristatymas.**

**1.1. Adresas, rekvizitai.**

Stoties g. 1, Meškuičių mstl., Šiaulių r. LT-81442, tel. (841) 37 05 46,

el. p. meskuiciudarzelis@gmail.com. Internetinės svetainės adresas: http://meskuiciuld.lt.

Lopšelis-darželis įregistruotas Juridinių asmenų registre, kodas 190084586.

Lopšelis-darželis vykdo neformaliojo vaikų švietimo ikimokyklinio ir priešmokyklinio ugdymo programas.

**1.2. Įstaigos vadovas.**

Direktorė Sigita Užkuraitienė (II vadybinė kvalifikacinė kategorija, pedagoginis darbo stažas – 25 metai, vadybinis stažas – 15 metų).

**1.3. Ugdytinių skaičius (fiksuojant kasmet rugsėjo ir sausio 1 d. duomenimis, skaičiaus pokytis per pastaruosius 5 m.) bei preliminarus jų skaičius artimiausius 3 metus.**

|  |  |  |
| --- | --- | --- |
| **Metai** | **Ugdytinių skaičius sausio 1 d.** | **Ugdytinių skaičius rugsėjo 1 d.** |
| 2012 m. | 63 | 63 |
| 2013 m. | 62 | 62 |
| 2014 m. | 62 | 71 |
| 2015 m. | 74 | 71 |
| 2016 m. | 69 | 77 |

Preliminarus skaičius per artimiausius 3 metus:

|  |  |  |
| --- | --- | --- |
| **Metai** | **Pateikta tėvų prašymų TAMO sistemoje** | **Planuojamas ugdytinių skaičius**. **rugsėjo 1 d.** |
| 2017 m  | 23 | 75 |
| 2018 m.  | 1 | 75 |
| 2019 m. | - | 75 |

**1.4. Darbuotojų skaičius ir jo dermė su galiojančiais teisės aktais (administracija, pedagoginiai ir kiti darbuotojai).**

 2017 m. sausio 1 d. duomenimis:

|  |  |  |
| --- | --- | --- |
| **Administracijos darbuotojai** | **Pedagoginiai darbuotojai** | **Kiti darbuotojai** |
| 2 | 12 (2 vaiko priežiūros atostogose) | 15 |
|  **Iš viso: 27 darbuotojai** |

 Darbuotojų kaita per 2016 m.

|  |  |  |
| --- | --- | --- |
| **Administracijos darbuotojai** | **Pedagoginiai darbuotojai** | **Kiti darbuotojai** |
| Priimta | Atleista | Priimta | Atleista | Priimta | Atleista |
| 0 | 0 | 2 | 2 | 1 | 1 |

Vadovaujantis Šiaulių rajono tarybos 2015 m. spalio 29 d. sprendimu Nr. T-274 ,,Dėl Šiaulių rajono savivaldybės švietimo įstaigų darbuotojų etatų ir ugdymo aplinkos finansavimo normatyvų patvirtinimo“ didžiausias leistinas pareigybių skaičius įstaigoje – 25,27 etato.

**1.5. Pedagogų išsilavinimas ir kvalifikacija, kvalifikacinių reikalavimų atitikimas.**

|  |  |
| --- | --- |
| **Mokytojų išsilavinimas** | **Kvalifikacija** |
| Aukštasis | Aukštesnysis | Auklėtojas(neatestuotas) | Vyresnysisauklėtojas/ mokytojas | Metodininkas(logopedas) | Meninio ugdymo mokytojas(neatestuotas) |
| 8 | 3 | 2 | 7 | 1 | 1 |

Visi pedagoginiai darbuotojai atitinka mokytojų, dirbančių pagal ikimokyklinio ir priešmokyklinio ugdymo programas, kvalifikacinius reikalavimus. 1 neatestuotas pedagogas persikvalifikuoja ir įgis ikimokyklinio ugdymo auklėtojo kvalifikaciją, kitas – studijuoja Šiaulių universitete, 2017 m. birželio mėn. jam bus suteikta auklėtojo kvalifikacinė kategorija.

**1.6. Vadovo nuožiūra pateikiama papildoma informacija**

Įstaiga per 2016 m. vykdė 1 atranką sekretoriaus pareigoms užimti ir 2 atrankas auklėtojo pareigoms užimti.

**2. Įstaigos veikla.**

**2.1. Veikos tikslai ir uždaviniai, jų įgyvendinimo rezultatai.**

|  |
| --- |
| 1. Tikslas. Formuoti meilės jausmą gimtajam kraštui. |
| Uždaviniai | Įgyvendintos priemonės |
| 1.1. Ugdyti tautinės savimonės, pilietiškumo ir patriotiškumo, atsakingumo už savo kraštą, tėviškę, šeimą pradmenis. | 1. Planuotos ir organizuotos ugdomosios veiklos apie šeimą, gimtinę, bendruomenę, Tėvynę Lietuvą.2. Organizuotas Sausio 13 –osios – Laisvės gynėjų dienos minėjimas priešmokyklinėje ugdymo grupėje.3. Vyko Vasario 16-osios minėjimas ir eilėraščių deklamavimo konkursas „Lietuva – graži šalelė“. Eilėraščius deklamavo 10 skaitovų. Dalyvavo visų grupių ugdytiniai.4. Etnografinis ansamblis „Pliauškutis“ ir šokių grupė „Smalsučiai“ dalyvavo Meškuičių kultūros centro organizuotame Vasario 16-osios minėjime.5. Organizuotos kalendorinės šventės: ,,Žiema, žiema, bėk iš kiemo“, ,,Rid rid rid margi margučiai“, ,,Vėlinės. Išvyka į kapines“, ,,Kalėdų belaukiant. Advento vakarai“ ir kt. Dalyvavo visų grupių ugdytiniai. |
| 1.2. Plėtoti lopšelio-darželio bendruomenės iniciatyvumą ir kūrybiškumą įvairios veiklos metu. | 1. Organizuota ugdytinių piešinių paroda „Lietuva – graži šalelė“. Dalyvavo visų grupių ugdytiniai.2.Visose grupėse bendradarbiauta su socialiniais partneriais iš mokyklos, bibliotekos, miestelio bendruomenės: 3. Organizuotos lopšelio-darželio bendruomenės kūrybinių darbų parodos: „Velykinė puokštė“ (sukurtos 45 puokštės), „Skrybėlė rudenėliui“ (dalyvavo 80% lopšelio-darželio darbuotojų), ,,Mūsų baltas miestelis“ (dalyvavo visų grupių ugdytiniai).4. Miestelio bibliotekoje organizuota lopšelio-darželio bendruomenės kūrybinių darbų paroda (2016-01-06). |
| 2. Tikslas. Siekti aktyvaus bendruomenės dalyvavimo etnokultūrinėje veikloje. |
| Uždaviniai | Įgyvendintos priemonės |
| 2.1.Plėtoti ugdomąją veiklą, skirtą etnokultūrinių įgūdžių, gebėjimų formavimui. | 1. Visose grupėse etninė kultūra integruota į įvairias ikimokyklinio ir priešmokyklinio amžiaus vaikų ugdymo(si) sritis, kompetencijas.2. Visų grupių mokytojai organizavo 1-2 ugdomąsias veiklas etnografinėje seklyčioje.3. Etnokultūrinio ugdymo procese taikyti žodiniai, praktiniai, vaizdiniai, žaidimo metodai, aktyvesnės etnokultūrinio ugdymo formos (išvykos į muziejus; susitikimai su tautodailininkais; dalyvavimas koncertuose ir kt.).4.Vesta teminė savaitė „Sugrįžta paukšteliai“. |
| 2.2. Turtinti lopšelio-darželio etnografinę aplinką. | Edukacinėje erdvėje „Ožio daržas“ pasodinti vaismedžiai, vaiskrūmiai, bendradarbiaujant su ugdytinių tėvais, R. Stankūnienės medelynu. ,,Ožio daržo“ teritorija aptverta tvora. |
| 2.3. Bendradarbiauti su savo miestelio, krašto tautodailininkais, amatininkais. | Lopšelio-darželio darbuotojų, tėvų kūrybiškumas ugdytas bendradarbiaujant su Kūrybos studija ,,Ieva“ (margučių gamyba-dalyvavo 38% darbuotojų ir 5% ugdytinių tėvų), floriste I. Abelkiene (Kalėdinių žaisliukų gamyba - dalyvavo 35% darbuotojų ir 3% ugdytinių tėvų). |
| 3. Tikslas. Siekti ugdymo kokybės, atsižvelgiant į vaiko gebėjimus, poreikius, tėvų (globėjų) lūkesčius. |
| Uždaviniai | Įgyvendintos priemonės |
| 3.1.Individualizuoti ugdymo procesą, atsižvelgiant į vaiko poreikius, gebėjimus. | 1. Ugdytinių pasiekimų vertinimo rezultatai aptarti mokytojų metodinės grupės susirinkime. Pažangą padarė 73% ikimokyklinukų (gegužės / spalio mėnesio duomenimis).
2. Mokytojų metodinės grupės susirinkime diskutuota ,,Kaip pastebėti ir fiksuoti vaiko daromą pažangą“.

Mokytojų metodinės grupės susirinkime aptarti individualizuoto ikimokyklinio ir priešmokyklinio ugdymo planavimo klausimai, vaikų daromos pažangos vertinimo aprašai ir ugdomosios veiklos planavimas ir organizavimas. |
| 3.2. Sudaryti sąlygas sėkmingam kokybiškam ugdymo proceso įgyvendinimu. | 1. Mokytojų metodinės grupės susirinkime aptartas ilgalaikių / trumpalaikių grupių projektų vykdymas, jų rezultatai (2016-06-06, 2016-10-26). Projektai įgyvendinti visose 4 grupėse: 1 gr. ,,Pasakų skrynią pravėrus“, 2 gr. respublikinis projektas ,,Žaidimai moko“, 3 gr. tarptautinis projektas ,,Vaiko kelias į gražią kalbą“, 4 gr. ,,Tėvai – ugdymo proceso dalyviai“.
 |
| 4. Tikslas. Tobulinti mokytojų kompetencijas, diegiant inovatyvias idėjas ir ugdymo metodus. |
| Uždaviniai | Įgyvendintos priemonės |
| 4.1. Kelti mokytojų kvalifikaciją, vykdyti praktinės ir metodinės patirties sklaidą. | 1. Mokytojų metodinės grupės susirinkime aptartos atviros veiklos: ,,Įvairių gebėjimų ir poreikių vaikų ugdymas judriosios veiklos metu“, ,,Tėvų dalyvavimo ugdomojoje veikloje galimybės ikimokyklinio amžiaus grupėje“, ,,Netradicinė ugdomoji veikla ikimokyklinio amžiaus vaikams“ (2016-10-26).2. Organizuoti 5 mokytojų metodinės grupės susirinkimai. 3. 45% mokytojų (O. Rukevičienė, R. Perminienė, I. Vrubliauskienė, R. Skėrytė, V. Zubavičienė) vykdė gerosios darbo patirties sklaidą rajoninėse, respublikinėse metodinėse-praktinėse konferencijose, seminaruose ir kituose renginiuose. Jie parengė 9 pranešimus.4. Visi mokytojai tobulino kvalifikaciją. 55% mokytojų per metus dalyvavo 5 ir daugiau dienų kvalifikacijos tobulinimo renginiuose. 5. Mokytojų metodinės grupės susirinkimuose pristatyti pranešimai: ,,Pasivaikščiojimų organizavimas ir judrioji veikla lauke“, ,,Tėvai – ugdymo partneriai, kaip įtraukti juos aktyviau dalyvauti vaiko ugdymosi procese“, ,,Tyrinėjimai, bandymai, stebėjimai darželinuko veikloje". |
| 4.2. Plėsti informacinių technologijų panaudojimo galimybes | 1. Mokytojų metodinės grupės susirinkime diskutuota tema ,,Interaktyvios lentos panaudojimo galimybės vaikų ugdomojoje veikloje“.

2. Įsigytas šviesos stalas. Jis pritaikomas įvairių gebėjimų ir poreikių vaikų ugdomojoje veikloje. |
| 5. Tikslas. Skatinti aktyvią komunikaciją su tėvais (globėjais), dalinantis informacija, atsakomybe. |
| Uždaviniai | Įgyvendintos priemonės |
| 5.1. Tobulinti tėvų (globėjų) pedagoginį švietimą ir informavimą. | 1. 65% būsimųjų ugdytinių ir jų tėvų lankėsi lopšelyje-darželyje ir dalyvavo renginyje „Svečių dienelė“.
2. 80% tėvų išreiškė lūkesčius vaikų ugdymo klausimais.
 |
| 5.2. Sudaryti sąlygas tėvams (globėjams) pažinti, suvokti vaikų ugdymo (si) poreikius ir dalyvauti vaikų ugdomojoje veikloje. | 1. „Nykštukų“ (dalyvavo 4% tėvų), ,,Pelėdžiukų” ir ,,Smalsučių" grupėse (tėvai nedalyvavo) organizuotos atvirų durų dienos (2016-04-26). Atviras veiklas organizuojant kartu su tėvais grupių susirinkimų metu jose dalyvavo: ,,Pelėdžiukų“ grupėje – 70%, ,,Smalsučių“ grupėje - 75% tėvų.
2. Organizuotas visuotinis tėvų susirinkimas. Dalyvavo 19% tėvų, 40% mokytojų. Direktorius ir direktoriaus pavaduotojas ugdymui dalyvavo grupių tėvų susirinkimuose ir perteikė aktualią informaciją.
3. 90% tėvų pasirašytinai supažindinti su vaikų pasiekimų aprašais.
4. Trijose grupėse organizuotos 2-3 vaikų išvykos į tėvų, senelių darbovietes (2016 m. gegužės mėn. ir lapkričio mėn.).

Tėvai, seneliai aktyviausiai dalyvavo ,,Smalsučių“ grupės veiklose (4 dalyviai), mažiau - ,,Nykštukų“, ,,Pelėdžiukų“ grupėse (po 1 dalyvį). |

**2.2. Ugdytinių pasiekimai ir pažanga.**

* Ugdytinių pažanga fiksuojama 2 kartus per metus vaikų pasiekimų aprašuose. Pasiekimų rezultatai panaudojami ugdymo individualizavimui, ugdymo kokybės gerinimui, tėvų informavimui, ugdymo tęstinumui lopšelyje-darželyje ir šeimoje.
* 2016 m. priešmokyklinio ugdymo programą baigė 16 brandžių mokyklai ugdytinių (100%), visi ikimokyklinio amžiaus ugdytiniai padarė individualią pažangą. Vertinant ikimokyklinukų gebėjimus pasiekimų žingsniais gegužės/spalio mėnesio duomenimis pažangą padarė 73% ikimokyklinukų.
* Vilniaus lopšelio-darželio ,,Saulėgrąža“ organizuotame respublikiniame vaikų piešinių konkurse ,,Iš knygelės į širdelę 2016“ S. ir M. Petrauskytės apdovanotos atminimo dovanėlėmis ir padėkomis. Jų darbai eksponuoti Lietuvos vaikų ir jaunimo centre.
* Šiaulių regiono lopšelių-darželių ugdytinių eilėraščių konkurse ,,Tu pati gražiausia, mano Lietuva“ ugdytinė E. Šaparnytė apdovanota atminimo dovanėle ir padėka.
* Dalyvauta Respublikinės ikimokyklinio ugdymo įstaigų kūno kultūros pedagogų asociacijos ir Lietuvos Tautinio olimpinio komiteto vykdomame Lietuvos ikimokyklinio ugdymo įstaigų projekto ,,Mažųjų olimpiada 2016“ varžybose Šiaulių lengvosios atletikos ir sveikatingumo centre. Dalyviai apdovanoti padėkomis.
* Priešmokyklinukai dalyvavo Šiaulių r. švietimo centro inicijuotoje akcijoje ,,Nusišypsok“, ,,Vaikų linijos“ inicijuotoje ,,Veiksmo savaitėje BE PATYČIŲ 2016“, tarptautinės istorinio teisingumo komisijos pilietinėje iniciatyvoje ,,Atmintis gyva, nes liudija“ ir tarptautinėje dienoje ,,Tolerancijos paukštis“.
* Šiaulių r. priešmokyklinio ugdymo grupių talentų konkurse ,,Mūsų mažieji talentai“ pelnyta nominacija ,,Už šeimyniškumą“.
* Šiaulių regiono ikimokyklinio ir priešmokyklinio ugdymo pedagogų parodoje ,,Pasipuošęs senas batas“, Šiaulių lopšelio-darželio ,,Varpelis“ organizuotoje respublikinėje poezijos šventėje ,,Nutieskime draugystės tiltą“ pelnytos padėkos.

**2.3. Ugdymo(si) galimybių ir sąlygų sudarymas.**

* Lopšelis-darželis yra bendrosios paskirties ikimokyklinio ugdymo įstaiga, kurioje 2016 m. veikė: 1 - lopšelio, 2 - mišrios ikimokyklinio ir 1 priešmokyklinio ugdymo (IV modelis) grupės. Į lopšelį-darželį priimti visi pageidaujantys lopšelio-darželio aptarnaujamos teritorijos vaikai.
* Lopšelis-darželis vykdo ikimokyklinio ir priešmokyklinio ugdymo programas: ,,Aš skubu užaugt...“, ,,Priešmokyklinio ugdymo bendrąją programą“. Priešmokyklinės ugdymo grupės pedagogai ir vaikai dalyvauja tarptautinėje ,,Zipio draugų“ programoje.
* Dalyvaujama ilgalaikėje respublikinėje sveikos gyvensenos ugdymo programoje ,,Sveikatiada“.
* Lopšelyje-darželyje veikia pailgintos dienos ugdymo grupė, kurią lanko 10 ugdytinių.
* 2016 m. lopšelį-darželį lankė 35 specialiųjų ugdymosi poreikių vaikai, turintys įvairaus sudėtingumo kalbėjimo, kalbos ir komunikacijų sutrikimų. 34 vaikams buvo vedamos logopedinės pratybos. Dauguma priešmokyklinio ugdymo programą baigusių specialiųjų ugdymosi poreikių vaikų į mokyklą išėjo įgiję garsinės analizės ir sintezės pradmenis, išmokę taisyklingai tarti garsus. Įstaigą lankė 10 vaikų, kuriems pedagoginė psichologinė tarnyba (PPT) buvo nustačiusi vidutinius ir didelius specialiuosius ugdymosi poreikius. Iš jų 2 vaikams skirtas privalomas ikimokyklinis ugdymas. Specialiųjų poreikių ugdytiniams teikta logopedo pagalba, tačiau 7 reikalinga ir specialiojo pedagogo pagalba. 2016 metais Vaiko gerovės komisija organizavo 6 posėdžius ir teikė sisteminę pagalbą, skatinančią ugdytinius lavinti individualius gebėjimus. Organizuotas ir koordinuotas prevencinis darbas, teikta pagalba, kurta vaikui palanki, šiuolaikiška ugdymosi aplinka.
* Pagerinta ugdymosi aplinka „Pelėdžiukų“ grupėje – atliktas patalpų remontas, įsigyta naujų baldų grupei. Atliktas ,,Nykštukų“ grupės prausyklos, tualeto remontas savivaldybės biudžeto lėšomis. Pagerintos sąlygos vaikų asmens higienos įgūdžių formavimui.

Problema išlieka lopšelio-darželio dviejų grupių, prausyklų ir tualetų remontas, dalies lauko takelių atnaujinimas.

* Ugdytinių saviraiškos poreikiai buvo tenkinami choreografijos, dainavimo, Aukštaitijos krepšinio mokyklos vedamuose krepšinio užsiėmimuose. Tėvai pageidauja sporto, dailės, anglų kalbos, vaidybos būrelių vaikams.
* 2016 m. iš mokinio krepšelio lėšų įsigyta ugdymo priemonių: vaikų literatūros, lavinamųjų ir konstrukcinių žaidimų, šviesos lenta. Taip pat 2 lauko žaidimų aikštelės.

**2.3. Veiklos įsivertinimas, pažangos ataskaitos.**

Įsivertinimas atliktas vadovaujantis „Ikimokyklinio ugdymo mokyklos vidaus audito metodika“ (patvirtinta LR ŠMM 2005 metų liepos 22 d. įsakymu Nr. ĮSAK-1557).

2016 m. rugsėjo 1 d. lopšelio-darželio direktoriaus įsakymu Nr. V-31 „Dėl įstaigos veiklos įsivertinimo darbo grupių sudarymo“ sudarytos koordinavimo ir pasirinktos srities įsivertinimo atlikimo darbo grupės.

Vadovaujantis 2015 m. plačiojo lopšelio-darželio veiklos įsivertinimo išvadomis, 2016 m. pasirinkta atlikti srities „Vaiko ugdymas ir ugdymasis“ veiklos rodiklio ,,Ugdymos(si) proceso kokybė“ giluminį įsivertinimą.

|  |  |
| --- | --- |
| 1. Vaiko ugdymas ir ugdymasis
 | *2016 m. atlikus giluminį įstaigos veiklos įsivertinimą nustatytas 3 lygis.*Visi mokytojai ugdymą grindžia planavimu, 87% jį organizuoja atsižvelgiant į vaikų individualumą. Visose grupėse mokytojai 2-4 kartus per mėnesį išplėtoja vaikų sumanytą veiklą bei pasiūlytas idėjas. Savaitės planai parengti iš anksto, paliekant galimybę kasdien planą pildyti vaikų idėjomis, sumanymais. Visi mokytojai planuodami ugdomąją veiklą taiko įvairius ugdymo metodus ir būdus, 87% pritaiko juos pagal vaikų individualumą, atsižvelgdami į visos grupės ugdytinių gebėjimų lygį.Ugdytiniams kasmet sudaroma galimybė dalyvauti 3 vaiko asmeninės saviraiškos tenkinimo būreliuose. Priešmokyklinio ugdymo grupėje vaikų ugdymosi motyvacija skatinama šiuolaikinėmis priemonėmis (interaktyvi lenta ir kt.), kitos 3 grupės naudojasi bendro naudojimo priemonėmis: šviesos stalu, multimedija. Kasmet dalyvaujama tęstiniame ekologiniame projekte „Mes rūšiuojam“, epizodiškai - finansuojamuose projektuose. Visose grupėse nuo 2016-09-01 2-4 kartus per mėnesį atsižvelgiama į ugdytinių siūlymus, norus, jie skatinami dalyvauti veikloje. 87% mokytojų grindžia ugdymą vaikų patirtimi, sudaro sąlygas vaikui veikti netrukdomam, pačiam pasirinkti priemones, veiklą, žaidimų draugus. Visų grupių ugdymosi aplinka yra pakankamai įvairi, turtinga. Ji skatina vaikus aktyviai veikti, tyrinėti, žaisti. Kasdien su ugdytiniais bendrauja ir juos ugdo logopedas, 2 kartus per savaitę - meninio ugdymo mokytojai. Vyksta bendradarbiavimas su socialiniais partneriai: 2-4 kartus per metus grupėse, 1-2 kartus per ketvirtį -bendrai visoms grupėms. Bendradarbiavimas su dietistu vaikų ugdymo klausimais nevyksta. Meninio ugdymo mokytojų planuose nėra planuojama individuali veikla.75% mokytojų savaitiniuose planuose formuluoja aiškius, konkrečius, pamatuojamus uždavinius. 88% mokytojų vadovaujasi vaikų pasiekimų aprašais, atsižvelgia į vaikų poreikius, interesus, gebėjimus. 88% mokytojų ugdomoji veikla, pasirinkti ugdymo būdai ir metodai atliepia numatytus tikslus ir uždavinius, yra tikslinga, veiksminga, įvairi, kūrybiška. Visose grupėse sudarytos galimybės rinktis žaidimus ir ugdymąsi skatinančią veiklą įvairiuose veiklos kampeliuose.,,Pelėdžiukų“ grupėje išvykos organizuotos 3 kartus per du metus, ,,Nykštukų“ grupėje – 5, ,,Smalsučių“ grupėje -14 kartų. Edukaciniai užsiėmimai lopšelyje-darželyje organizuoti 4 kartus per du metus.Integruotos veiklos vyko 2-3 grupėse per projektinę veiklą, pastebimas visuminio ugdymo siekis, bendradarbiaujant mokytojams, specialistams.*Tobulintini veiklos aspektai:* *ugdymo turinio planavimas, individualizavimas, dermė su ugdytinių pasiekimų įvertinimo rezultatais; mokytojų suplanuotos ir spontaniškos vaikų veiklos dermė; ugdymo metodų, būdų parinkimas atsižvelgiant į vaikų amžių, patirtį, galimybes; saviraišką skatinančių ugdymo metodų ir priemonių įvairovė; asmeninės saviraiškos tenkinimo būrelių įvairovė; edukacinių erdvių kūrimo plano įgyvendinimo dokumentavimas; edukacinių erdvių turtinimas; dalyvavimas finansuojamuose projektuose; savos gamybos ugdymo priemonių aprobavimas ir naudojimas veikloje; vaikų idėjų plėtotė, fiksavimas, refleksija; meninės veiklos individualizavimas, dietisto įtraukimas į vaikų ugdomąją veiklą; veiklos kampelių atnaujinimas; edukacinių išvykų organizavimas; edukacinių programų įgyvendinimas; integruotų veiklų organizavimas.* |
| 1. Vaiko ugdymo(si) pasiekimai
 | *2016 m. atlikus giluminį įstaigos veiklos įsivertinimą nustatytas 3 lygis.*Atnaujinta vaikų pasiekimų vertinimo tvarka. Mokytojų taikomi vaikų pažangos vertinimo kriterijai, metodai dera su ikimokyklinio ir priešmokyklinio ugdymo programa. Vertinant vaikų pasiekimus dalyvauja auklėtojai, priešmokyklinio ugdymo pedagogai, logopedas, meninio ugdymo mokytojai. Vaikų pažanga fiksuojama 2 kartus per metus vaikų pasiekimų aprašuose. Vaikų pasiekimų rezultatai panaudojami ugdymo individualizavimui, ugdymo kokybės gerinimui, tėvų informavimui, ugdymo tęstinumui lopšelyje-darželyje ir šeimoje. Rezultatai aptariami tėvų susirinkimuose, mokytojų tarybos ir Vaiko gerovės komisijos posėdžiuose.Tėvai išsako savo lūkesčius ir pateikia informaciją apie stipriąsias ir silpnąsias vaiko savybes, gebėjimus. Auklėtojai, priešmokyklinio ugdymo pedagogai ugdymo turinį planuoja atsižvelgiant į vaiko individualumą, tėvų rekomendacijas. Informacija apie vaiko pasiekimus, individualią patirtį kaupiama vaikų pasiekimų aprašuose, kurie, vaikams perėjus į kitą grupę, perduodami tos grupės auklėtojams.Specialiųjų ugdymosi poreikių vaikai lanko logopedines pratybas. Logopedas teikia rekomendacijas grupių auklėtojams, priešmokyklinio ugdymo pedagogams, dalyvauja tėvų susirinkimuose. Supažindina tėvus su specialiųjų ugdymosi poreikių vaikų gebėjimais, informuoja apie švietimo pagalbos galimybes, teikia rekomendacijas dėl korekcinės pagalbos tęstinumo namuose. Mokslo metų pabaigoje raštu, individualiai supažindina tėvus su vaikų, lankiusių logopedines pratybas, gebėjimais, pateikia rekomendacijas, užduotis kalbinių gebėjimų įtvirtinimui vasaros metu. Tėvai pažymėjo, kad gauna pakankamai informacijos apie vaiko gebėjimus. Informacija pateikiama susirinkimų metu, individualių pokalbių metu, naudojant grupės užrašų knygeles, logopedinių pratybų sąsiuvinius. Vaiko daroma pažanga įvairiais amžiaus tarpsniais yra akivaizdi, atitinkanti tėvų, mokytojų lūkesčius.*Tobulintini veiklos aspektai: tėvų skatinimas domėtis, gilintis į vaikų daromą pažangą; ugdytinių pažangos skatinimo sistemos kūrimas; ugdytinių įtraukimas į pažangos vertinimo procesą; vaiko pažangos fiksavimo tobulinimas, papildant vaikų aprašus nuotraukomis, darbeliais; tėvų lūkesčių aptarimas ir analizė; tėvų, nedalyvavusių tėvų susirinkime, supažindinimas su vaiko pasiekimų aprašu; tėvų ir mokytojų susitarimas dėl ugdymo siekių artimiausiu laikotarpiu; individualizuotas ugdymas; bendradarbiavimas su tėvais, logopedu.* |

**3. Lėšų naudojimas.**

**3.1. Praėjusių ir einamųjų metų biudžetai.**

|  |  |
| --- | --- |
| **2016 m.** | **2017 m.** |
| Savivaldybės lėšos € | Savivaldybės lėšos darbo užmokesčiui€ / proc. | Mokinio krepšelio lėšos€ | Mokinio krepšelio lėšos darbo užmokesčiui € / proc. | Savivaldybėslėšos€ | Savivaldybės lėšos darbo užmokesčiui€ / proc. | Mokinio krepšelio lėšos€ | Mokinio krepšelio lėšos darbo užmokesčiui€ / proc. |
| 155159 € | 101147 €65 % | 64766 € | 47574 €73,5% | 169429 € | 111734€65,9% | 73284€ | 53919€73,6% |

Papildomai skirtos Savivaldybės lėšos – 2936,00 €, iš jų darbo užmokesčiui – 0,0 Eur (0 %).

Papildomai skirtosmokinio krepšelio lėšos **–** 3763,00 €, iš jų darbo užmokesčiui **–** 820,19 € (21,8 %).

**3.2. Pajamos už teikiamas paslaugas.**

Tėvų įnašai **–** 18798,27 Eur. Iš jų 2695,99 Eur **–** mokestis ugdymo reikmėms.

Darbuotojų mityba **–** 861,84 Eur.

Mokestis už pailgintos dienos grupę – 470,32 Eur.

**3.3. Pajamos už patalpų nuomą –** 91,35 Eur už sporto salės nuomą Aukštaitijos krepšinio mokyklai (neformaliojo ugdymo užsiėmimai).

**3.4. Kitos gaunamos lėšos –** 2% gyventojų pajamų mokesčio – 798,00 Eur.

**3.5. Įsiskolinimai einamųjų metų sausio 1 d. –** Nėra.

**3.6. Vadovo nuožiūra pateikiama papildoma informacija.**

Reikalinga lopšelio-darželio pastato vidaus ir išorės renovacija. Ypač reikalingas 2 grupių prausyklų, lopšelio-darželio laiptinių remontas.

**4. Vadovo indėlis, įgyvendinant ir tobulinant įstaigos veiklą.**

*Įstaigos veiklos įsivertinimas ir planavimas.*

Sudariau darbo grupes 2017–2019 m. strateginio plano, metinio veiklos plano, vidaus įsivertinimo, kitų įstaigos veiklos dokumentų rengimui. Koordinavau šių grupių darbą, kiekvieną savaitę organizavau įstaigos pedagogams metodinius pasitarimus.

Vykdžiau tėvų apklausas lopšelio-darželio veiklos tobulinimui.

Patvirtinau darbo grupių parengtus „Tėvų švietimo ir informavimo“, „Šiaulių r. Meškuičių lopšelio-darželio pedagoginio darbo priežiūros organizavimo ir vykdymo“ tvarkos aprašus.

Tobulinant įstaigos veiklos įsivertinimą inicijavau praktinius mokymus visiems pedagogams (bendradarbiaujant su Meškuičių gimnazijos direktoriaus pavaduotoja ugdymui, išorės vertintoja M. Vilkoniene).

Su darbo grupe parengiau nuostatus ir organizavau Šiaulių rajono ikimokyklinio ugdymo įstaigų šokių šventę-konkursą ,,Medutis“. Jame dalyvavo 5 šokių grupės iš Šiaulių r. Kuršėnų lopšelio-darželių ,,Nykštukas“ ir ,,Buratinas“, Kužių lopšelio-darželio ,,Vyturėlis“, Daugėlių, ir Meškuičių lopšelių-darželių.

Kuriant palankų kolektyvo mikroklimatą skatinau darbuotojus padėkomis, organizavau darbuotojų išvyką į Panevėžį ( susitikimą su bendradarbiaujančiu darželiu ,,Draugystė“ ir J. Miltinio dramos teatrą), edukacinę išvyką į R. Stankūnienės medelyną.

*Lopšelio-darželio aplinkos kūrimas, atnaujinimas, tobulinimas.*

2016 metais vykdžiau lopšelio-darželio bendruomenės apklausas dėl įstaigos veiklos ir ugdymo aplinkos tobulinimo. Apklausos rezultatai apibendrinti, panaudoti įstaigos veiklos planavimui.

Kartu su darbo grupėmis, pasitelkiant ugdytinių tėvus, vykdžiau lopšelio-darželio vidaus ir lauko edukacinių erdvių turtinimą. Lauko erdvėje „Ožio daržas“ pasodinta vaismedžių ir vaiskrūmių, įsigytos 2 žaidimų aikštelės iš mokinio krepšelio lėšų ugdymo priemonėms ir 2 procentų lėšų. Įsigyta ugdymo priemonių (šviesos lenta, lavinamieji žaidimai). Atliktas einamasis remontas „Pelėdžiukų“ grupės patalpose, joje atnaujinti baldai.

Inicijavau įstaigos lauko aplinkos puošimą prieš šventes - visa įstaigos ir miestelio bendruomenė galėjo stebėti darbuotojų ir ugdytinių kūrybiniais darbais papuoštą lopšelio-darželio aplinką šventėms ,,Vasario 16-ąją švęsk išradingai“, ,,Skrybėlė rudeniui“, „Rudeninių žibintų šventė“.

2016 m. lopšelyje-darželyje patikrinimus atliko:

Šiaulių rajono savivaldybės administracijos švietimo ir sporto skyrius (Ikimokyklinio ir priešmokyklinio ugdymo vaikų vertinimas ir ugdomosios veiklos planavimas);

Šiaulių Valstybinės maisto ir veterinarinės tarnyba (planinė patikra);

Šiaulių visuomenės sveikatos saugos kontrolės skyrius (periodinė visuomenės sveikatos saugos kontrolė ir grįžtamoji kontrolė).

Atsižvelgiant į patikrinimų išvadas ir pasiūlymus tobulinta įstaigos veikla.

*Ugdymo(si) proceso tobulinimas.*

Tobulinant ugdymo procesą mokytojų tarybos posėdžiuose, pasitarimuose aptarti ugdymo planavimo, veiklų organizavimo klausimai, ugdytinių pažangos vertinimas ir dokumentavimas. Vykdyta mokytojų ugdymo proceso stebėsena, rezultatai aptarti individualiai, metodiniuose susirinkimuose. Vadovavau mokytojų ir pagalbos mokiniui atestacinei komisijai. 2016 metais 1 auklėtojas įgijo aukštesnę kvalifikacinę kategoriją. Skatinau mokytojus tobulinti kvalifikaciją, dalintis gerąja darbo patirtimi. (6 mokytojai (55℅) dalyvavo 5 ir daugiau dienų kvalifikacijos tobulinimo seminaruose. 45% mokytojų vykdė gerosios darbo patirties sklaidą rajoninėse, respublikinėse metodinėse-praktinėse konferencijose, seminaruose ir kituose renginiuose, parengė 9 pranešimus).

Siekiant ugdymosi kokybės, paskyriau naujai pradėjusiems dirbti pedagogams kuruojančius specialistus (mentorius). Įstaigoje praktiką atliko po vieną studentą iš Šiaulių Universiteto ir Šiaulių Universiteto Tęstinių studijų instituto.

Gerąja darbo patirtimi apie įstaigos veiklą dalinausi respublikinėje konferencijoje “Mes mokomės vieni iš kitų“.

Koordinavau netradicinių renginių – „Baltas mūsų miestelis“, ,,Vaikai sveikina mokytojus“, ,,Linksmosios šeimų sporto žaidynės“ organizavimą lopšelyje-darželyje.

**5. Apibendrinimas.**

Lopšelio-darželio veiklos planas sėkmingai įgyvendinamas. Efektyviai ir tikslingai naudojamos lėšos tobulinant ugdymo(si) aplinką. Įstaigos veikla nuolat analizuojama mokytojų metodinės grupės, lopšelio-darželio tarybos, mokytojų tarybos, Vaiko gerovės komisijos posėdžiuose, apibendrinama ir pristatoma tėvų susirinkimuose. Gerėjanti ugdymo aplinka, lopšelio-darželio bendruomenės telkimas bendrai veiklai sąlygoja gerą kolektyvo mikroklimatą.